[Foto’s] Vier dood ná skietgeveg met polisieFoto; Intelligence Bureau SA/Facebook Russel Meiring, woordvoerder van ER24, het gesê met paramedici se aankoms op die toneel is twee voertuie langs die pad aangetref. Volgens Meiring is twee liggame in die motors aangetref. “Albei mans het reeds aan hul wonde beswyk en is op die toneel dood verklaar.” Meiring het gesê nog twee mans is in die veld naby die motors aangetref. “Hulle het ook skietwonde opgedoen en is ook later op die toneel dood verklaar.” Volgens Meiring het twee wetstoepassingsbeamptes ligte tot matige beserings opgedoen. “Hulle is op die toneel behandel voor hulle na ŉ nabygeleë hospitaal vervoer is vir verdere mediese sorg.” Volgens berigte is die oorledenes almal verdagtes en het ŉ skietgeveg tussen hulle en polisiebeamptes uitgebreek. Verkeer is erg ontwrig weens die voorval en die polisie is steeds op die toneel. Meer inligting volg.